text: Flygter fra Tønder Kommune
  11 januar 2010 kl. 17.36
  Indbyggerne flygter fra Tønder Kommune. I løbet af 2009 er indbyggertallet faldet med 506 borgere. Det fremgår af en opgørelse fra kommunen selv.
  Tønders borgmester Laurids Rudebeck beklager udviklingen.
  - Vi skal tage faresignalerne alvorligt og anerkende, at der ligger store udfordringer foran os. Men vi må for alt i verden ikke lade os slå ud og blive handlingslammede, siger han til P4 SYD.
  